CELEX: 32018D1958
Language: el
Date: 2018-12-06 00:00:00
Title: Εκτελεστική απόφαση (EE) 2018/1958 του Συμβουλίου, της 6ης Δεκεμβρίου 2018, για τον διορισμό του προέδρου του εποπτικού συμβουλίου της ΕΚΤ

12.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 315/25
               
            
         ΕΚΤΕΛΕΣΤΙΚΗ ΑΠΟΦΑΣΗ (EE) 2018/1958 ΤΟΥ ΣΥΜΒΟΥΛΙΟΥ
         της 6ης Δεκεμβρίου 2018
         για τον διορισμό του προέδρου του εποπτικού συμβουλίου της ΕΚΤ
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα όσον αφορά τις πολιτικές που αφορούν την προληπτική εποπτεία των πιστωτικών ιδρυμάτων (1), και ιδίως το άρθρο 26 παράγραφος 3,
         Εκτιμώντας τα ακόλουθα:
         
                     (1)
                  
                  
                     Στις 15 Οκτωβρίου 2013, το Συμβούλιο εξέδωσε τον κανονισμό (ΕΕ) αριθ. 1024/2013 για την ανάθεση ειδικών καθηκόντων στην Ευρωπαϊκή Κεντρική Τράπεζα (ΕΚΤ) σε σχέση με τις πολιτικές που αφορούν την προληπτική εποπτεία των πιστωτικών ιδρυμάτων.
                  
               
                     (2)
                  
                  
                     Ο σχεδιασμός και η εκτέλεση των καθηκόντων που ανατίθενται στην ΕΚΤ πρέπει να αναληφθούν πλήρως από το εποπτικό της συμβούλιο αποτελούμενο από τον πρόεδρο, τον αντιπρόεδρο και τέσσερις εκπροσώπους της ΕΚΤ, καθώς και έναν εκπρόσωπο της αρμόδιας εθνικής αρχής κάθε συμμετέχοντος κράτους μέλους.
                  
               
                     (3)
                  
                  
                     Το εποπτικό συμβούλιο αποτελεί βασικό όργανο για την άσκηση των εποπτικών καθηκόντων της ΕΚΤ. Ως εκ τούτου, ο κανονισμός (ΕΕ) αριθ. 1024/2013 ανέθεσε στο Συμβούλιο την εξουσία να διορίζει τον πρόεδρο και τον αντιπρόεδρο του εποπτικού συμβουλίου.
                  
               
                     (4)
                  
                  
                     Στις 16 Δεκεμβρίου 2013, το Συμβούλιο διόρισε τον πρώτο πρόεδρο του εποπτικού συμβουλίου με την εκτελεστική απόφαση 2013/797/ΕΕ του Συμβουλίου (2). Σύμφωνα με το άρθρο 26 παράγραφος 3 του κανονισμού (ΕΕ) αριθ. 1024/2013, η διάρκεια της θητείας του προέδρου του εποπτικού συμβουλίου είναι πενταετής και δεν είναι ανανεώσιμη.
                  
               
                     (5)
                  
                  
                     Σύμφωνα με το άρθρο 26 παράγραφος 3 του κανονισμού (ΕΕ) αριθ. 1024/2013,στις 7 Νοεμβρίου 2018 η ΕΚΤ, έπειτα από ανοικτή διαδικασία επιλογής μεταξύ ατόμων αναγνωρισμένου κύρους και πείρας σε τραπεζικά και χρηματοπιστωτικά ζητήματα και κατόπιν ακρόασης του εποπτικού συμβουλίου υπέβαλε στο Ευρωπαϊκό Κοινοβούλιο πρόταση για τον διορισμό του Andrea ENRIA ως προέδρου του εποπτικού συμβουλίου. Το Ευρωπαϊκό Κοινοβούλιο ενέκρινε την εν λόγω πρόταση στις 29 Νοεμβρίου 2018,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο Andrea ENRIA διορίζεται πρόεδρος του εποπτικού συμβουλίου της Ευρωπαϊκής Κεντρικής Τράπεζας, για περίοδο πέντε ετών από 1ης Ιανουαρίου 2019.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
            Η παρούσα απόφαση αρχίζει να ισχύει την 1η Ιανουαρίου 2019.
         
         
            Βρυξέλλες, 6 Δεκεμβρίου 2018.
            
               
                  Για το Συμβούλιο
               
               
                  Ο Πρόεδρος
               
               H. KICKL
            
         
         
            (1)  ΕΕ L 287 της 29.10.2013, σ. 63.
         
            (2)  Εκτελεστική απόφαση 2013/797/ΕΕ του Συμβουλίου, της 16ης Δεκεμβρίου 2013, περί εφαρμογής του κανονισμού (ΕΕ) αριθ. 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα όσον αφορά τις πολιτικές που αφορούν την προληπτική εποπτεία των πιστωτικών ιδρυμάτων (ΕΕ L 352 της 24.12.2013, σ. 50).